Lav et referat af nedenstående tekst:

Tekst:
En dommer ved Retten i Aalborg har torsdag eftermiddag bestemt, at fem mænd fra rockergruppen Bandidos skal i fængsel. Afgørelsen kommer efter et flere timer langt grundlovsforhør af mændene, som blev anholdt efter et slagsmål på Mallorca Bar i Aalborg onsdag. - De er alle varetægtsfængslet i 14 dage. Jeg kan ikke fortælle, hvad de er fængslet for, da sigtelsen er blevet læst op for lukkede døre, fortæller Henrik Bech, der er vagtchef ved Nordjyllands Politi til Ritzau. I forbindelse med torsdagens grundlovsforhør i Aalborg var omkring en snes personer fra Bandidos troppet op ved Retten i Aalborg for at støtte deres anholdte kammerater indenfor. Det fremmøde fik politiet til at møde op med adskillige patruljer, men der opstod ikke ballade ved retten. Politiet valgte dog at anholde to af de tilstedeværende rockere, fordi den angiveligt kan sættes i forbindelse med onsdagens episode på Mallorca Bar. - Derudover har vi anholdt en tredje mand et andet sted i byen. Udgangspunktet er, at de alle tre skal fremstilles i grundlovsforhør fredag, siger vagtchef Henrik Bech.

Referat:
Onsdagens slagsmål på Mallorca Bar i Aalborg udløser nu varetægtsfængsling til fem rockere.